A Bizottság 1859/82/EGK rendelete

(1982. július 12.)

a mezőgazdasági üzemek jövedelmének megállapításához adatokat szolgáltató üzemek kiválasztásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2143/81/EGK tanácsi rendelettel [1] módosított, az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre [2] és különösen annak 4. cikkének (4) bekezdésére, 5. cikkének (5) és 6. cikkének (2) bekezdésére,

mivel az adatszolgáltató üzemeket egységes módon kell kiválasztani az egyes körzetekben, és e célból részletes szabályokat kell megállapítani a 79/65/EGK rendelet megfelelő előírásainak végrehajtására;

mivel a 79/65/EGK rendelet legújabb módosításainak és az 1965 óta szerzett tapasztalatoknak a figyelembevételével az adatszolgáltató üzemek kiválasztásának részletes szabályait teljes mértékben meg kell változtatni; és mivel ennek megfelelően a Bizottság 91/66/EGK rendeletét [3] hatályon kívül kell helyezni, és azt egy új rendelettel kell helyettesíteni;

mivel a mezőgazdasági számviteli információs hálózat keretében vizsgálat alá vont mezőgazdasági üzemek a strukturális felmérések és a mezőgazdasági üzemekre irányuló közösségi vagy nemzeti cenzusok vizsgálati körébe tartoznak;

mivel a kiválasztási terv elkészítéséhez rendelkezésre álló adatok az "1982". és későbbi számviteli évekre vonatkoznak – és a különböző tagállamok között a mezőgazdaság helyzetét tekintve fennálló különbségek szükségessé teszik a különböző gazdasági méreteknek megfelelő küszöbértékek megállapítását az egyes tagállamoknak, esetenként az egyes körzeteknek megfelelően;

mivel a tapasztalatok szerint az információs hálózat működését megkönnyíti, ha az adatszolgáltatásra kiválasztott üzemek száma körzetenként bizonyos korlátok között változhat, feltéve, ha tagállamonként meghatározott számuk nem változik;

mivel a kiválasztási tervnek tartalmaznia kell a minimálisan szükséges elemeket, hogy meg lehessen állapítani a kiválasztási terv érvényességét a mezőgazdasági számviteli információs rendszer célkitűzéseinek szempontjából;

mivel a kiválasztási tervet a megfelelő számviteli év kezdetét megelőzően kell kidolgozni, hogy jóvá lehessen hagyni, mielőtt felhasználják azt az adatszolgáltató üzemek kiválasztásához;

mivel a kiválasztási terv végrehajtásáról szóló jelentésnek meg kell vizsgálnia a terv megvalósításának különböző vonatkozásait, különös tekintettel az esetlegesen szükséges módosításoknak a meghatározására, a későbbi számviteli évekre való tekintettel, és mivel a jelentésnek ugyancsak figyelembe kell vennie a terv bizonyos adatainak felhasználását a számviteli információk súlyozása érdekében;

mivel az e rendeletben előírt intézkedések összhangban vannak a mezőgazdasági számviteli információs hálózat közösségi bizottságának a véleményével,

ELFOGADTA EZT A RENDELETET:

1. cikk

E rendelet alkalmazásában a "mezőgazdasági üzem" alatt a Közösség mezőgazdasági felméréseiben és cenzusaiban megadott meghatározásoknak megfelelő mezőgazdasági egységet kell érteni.

2. cikk

Az "1982" számviteli év – egy 12 egymást követő hónapból álló időszak, amely 1982. január 1-je és július 1-je között kezdődik – és a későbbi számviteli évek tekintetében a 79/65/EGK rendelet 4. cikkében említett gazdasági küszöbérték a következő:

- Belgiumban és Hollandiában 6 EUME,

- Németországban, Franciaországban, Luxemburgban, Dániában és az Egyesült Királyságban (Észak-Írországot nem számítva) 4 EUME,

- Írországban és Észak-Írországban 2 EUME,

- Olaszországban és Görögországban 1 EUME.

3. cikk

Az adatszolgáltató üzemek körzetenkénti száma az I. mellékletben kerül meghatározásra.

Az egyes körzetekben kiválasztandó adatszolgáltató üzemek száma legfeljebb 20 %-kal térhet el az I. mellékletben feltüntetettől felfelé vagy lefelé, feltéve, hogy ez nem eredményezi az adatszolgáltató üzemek tagállamonként megállapított összesített számának csökkenését.

4. cikk

Az adatszolgáltató üzemek kiválasztási tervének biztosítania kell a minta reprezentativitását.

A terv tartalmazza:

a) azokat az elemeket, amelyek a kiválasztás alapjául szolgálnak, nevezetesen:

- a statisztikai referencia források adatait,

- a felmérendő terület rétegezésére szolgáló eljárásokat, összhangban az üzemekre vonatkozó közösségi tipológiával, figyelembe véve, – ahol indokolt – a kiegészítő nemzeti kritériumokat,

- az egyes rétegekre vonatkozóan megállapított kiválasztási ráta meghatározásának eljárásait,

- az adatszolgáltató üzemek kiválasztásának eljárásait,

- a kiválasztási terv későbbiekben lehetséges időszerűsítésének eljárásait,

- a kiválasztási terv érvényességének valószínű időszakát;

b) az üzemek eloszlását a felmérendő területen az üzemek közösségi tipológiája szerint osztályozva őket (legalábbis a főtípusoknak megfelelően), és a kiválasztandó adatszolgáltató üzemek számát minden egyes elfogadott rétegre vonatkozóan.

5. cikk

A kiválasztási tervet legkésőbb két hónappal az érintett első számviteli időszak kezdetét megelőzően eljuttatják a Bizottsághoz.

A kiválasztási terv módosításának a Bizottsághoz történő bejelentésére vonatkozó eljárások és határidők megegyeznek magának a tervnek a Bizottsághoz történő eljuttatására vonatkozó eljárásokkal és határidőkkel.

6. cikk

Az adatszolgáltató üzemek kiválasztási tervének végrehajtásáról szóló jelentés a következőket tartalmazza:

1. a kiválasztott adatszolgáltató üzemek megoszlását üzemtípusonként;

2. észrevételeket a kiválasztási terv és a kiválasztott adatszolgáltató üzemek közötti eltérések elemzéséhez kapcsolódóan, a következő számviteli évre vonatkozó kiválasztás javítását elősegítő iránymutatásokról és a számviteli adatok súlyozása esetén az elővigyázatosságról.

A végrehajtásról szóló jelentést a II. mellékletben szereplő mintának megfelelően kell benyújtani. Ezt megküldik a Bizottságnak a számviteli év kezdetétől számított 6 hónapon belül.

7. cikk

A 91/66/EGK rendelet hatályát veszti.

8. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

E rendeletet az 1982. számviteli évtől kell alkalmazni.

A rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. július 12-én.

a Bizottság részéről

Poul Dalsager

a Bizottság tagja

[1] HL L 210., 1981.7.30., 1. o.

[2] HL 109., 1965.6.23., 1859/65. o.

[3] HL 121., 1966.7.4., 2249/66. o.

--------------------------------------------------

I. MELLÉKLET

Az adatszolgáltató üzemek száma körzetenként

Hivatkozási szám | Körzet megnevezése | Adatszolgáltató üzemek száma (az "1982". és a rákövetkező számviteli években) |

NÉMETORSZÁG

010 | Schleswig-Holstein | 500 |

020 | Hamburg | 40 |

030 | Niedersachsen | 800 |

040 | Bremen | – |

050 | Nordrhein-Westfalen | 660 |

060 | Hessen | 370 |

070 | Rheinland-Pfalz | 480 |

080 | Baden-Württemberg | 620 |

090 | Bayern | 960 |

100 | Saarland | 70 |

110 | Berlin | – |

| Németország összesen | 4500 |

FRANCIAORSZÁG

121 | Île-de-France | 95 |

131 | Champagne-Ardenne | 260 |

132 | Picardie | 230 |

133 | Haute-Normandie | 145 |

134 | Centre | 350 |

135 | Basse-Normandie | 215 |

136 | Bourgogne | 285 |

141 | Nord – Pas-de-Calais | 305 |

151 | Lorraine | 215 |

152 | Alsace | 160 |

153 | Franche-Comté | 200 |

162 | Pays de la Loire | 440 |

163 | Bretagne | 475 |

164 | Poitou-Charentes | 325 |

182 | Aquitaine | 425 |

183 | Midi-Pyrénées | 430 |

184 | Limousin | 195 |

192 | Rhône-Alpes | 360 |

193 | Auvergne | 320 |

201 | Languedoc-Roussillon | 340 |

203 | Provence – Alpes – Côte d'Azur | 270 |

204 | Corse | 60 |

| Franciaország összesen | 6100 |

Hivatkozási szám | Körzet megnevezése | Adatszolgáltató üzemek száma |

Számviteli év |

1982 | 1983 | 1984 | 1985 és későbbi évek |

OLASZORSZÁG

221 | Valle d'Aosta | 70 | | | |

222 | Piemonte | 940 | | | |

230 | Lombardia | 950 | | | |

241 | Trentino | 150 | | | |

242 | Alto Adige | 150 | | | |

243 | Veneto | 900 | | | |

244 | Friuli-Venezia Giulia | 250 | | | |

250 | Liguria | 350 | | | |

260 | Emilia-Romagna | 900 | | | |

270 | Toscana | 900 | | | |

281 | Marche | 450 | | | |

282 | Umbria | 400 | | | |

291 | Lazio | 650 | | | |

292 | Abruzzo | 450 | | | |

301 | Molise | 140 | | | |

302 | Campania | 950 | | | |

303 | Calabria | 700 | | | |

311 | Puglia | 800 | | | |

312 | Basilicata | 350 | | | |

320 | Sicilia | 950 | | | |

330 | Sardegna | 600 | | | |

| Olaszország összesen | 12000 | 14000 | 16000 | 18000 |

Hivatkozási szám | Körzet megnevezése | Adatszolgáltató üzemek száma (az 1982. és a rákövetkező számviteli években) |

340 | BELGIUM | 1000 |

350 | LUXEMBURG | 300 |

360 | HOLLANDIA | 1500 |

370 | DÁNIA | 2000 |

380 | ÍRORSZÁG | 1300 |

EGYESÜLT KIRÁLYSÁG

411 | England – North Region | 420 |

412 | England – East Region | 650 |

413 | England – West Region | 430 |

421 | Wales | 300 |

431 | Scotland | 380 |

441 | Northern Ireland | 320 |

| Egyesült Királyság összesen | 2500 |

Hivatkozási szám | Körzet megnevezése | Adatszolgáltató üzemek száma |

Számviteli év |

1982 | 1983 | 1984 | 1985 és későbbi évek |

GÖRÖGORSZÁG

450 | Makedonia – Thraki | 1510 | 2070 | 2380 | 2480 |

460 | Ipiros – Peloponnissos – Nissi Ioniou | 1120 | 1530 | 1760 | 1840 |

470 | Thessalia | 560 | 770 | 900 | 930 |

480 | Sterea Ellas – Nissi Egaeou – Kriti | 1210 | 1630 | 1860 | 1950 |

| Görögország összesen | 4400 | 6000 | 6900 | 7200 |

--------------------------------------------------

II. MELLÉKLET

JELENTÉS AZ ADATSZOLGÁLTATÓ ÜZEMEK KIVÁLASZTÁSI TERVÉNEK VÉGREHAJTÁSÁRÓL

+++++ TIFF +++++

--------------------------------------------------